తెలంగాణలో మహిళా తహసీల్దార్ దారుణహత్య WATCH LIVE TV
అథ్లెట్ల కోసం రూ. 2 కోట్లు: విరాట్ కోహ్లి
క్రీడల్లో విశేషంగా రాణిస్తున్న అథ్లెట్లకు ప్రోత్సహం అందించేందుకు విరాట్ కోహ్లి, వ్యాపార వేత్త సంజీవ్ గోయెంకా ముందుకొచ్చారు.
TNN | Updated:
Sep 8, 2017, 09:42PM IST
టీమిండియా కెప్టెన్ విరాట్ కోహ్లి, వ్యాపారవేత్త సంజీవ్ గోయెంకాతో కలిసి ఇండియన్ స్పోర్ట్స్ అవార్డ్స్&zwnj;ను ప్రారంభించారు. ఇందులో భాగంగా క్రీడల్లో విశేషంగా రాణిస్తున్న అథ్లెట్లకు స్కాలర్&zwnj;షిప్&zwnj;లను అందజేయనున్నారు. ఏడాది కాలంలో అథ్లెట్లు చూపిన ప్రతిభ ఆధారంగా ఈ రివార్డును అందజేస్తారు. జాతీయ బ్యాడ్మింటన్ కోచ్ పుల్లెల గోపీచంద్ ఈ జ్యూరీకి నేతృత్వం వహిస్తారు. క్రీడల ప్రోత్సాహం కోసం ఆర్పీ- సంజీవ్ గోయెంకా గ్రూప్ సహకారంతో విరాట్ కోహ్లి ఫౌండేషన్ ద్వారా స్కాలర్&zwnj;షిప్&zwnj;లు అందిస్తారు.
ఏడాదికి కనీసం రూ. 2 కోట్ల మేర ఇవ్వాలని విరాట్ కోహ్లి ఫౌండేషన్ నిర్ణయించింది. ఎంపిక కోసం అథ్లెట్ల ప్రదర్శనను ఏడాది పొడవునా పర్యవేక్షిస్తారు. రాబోయే కాలంలో మన క్రీడాకారులు దేశం గర్వపడేలా చేస్తారని ఆశిస్తున్నట్లు కోహ్లి తెలిపాడు. ప్రతిభావంతులైన క్రీడాకారులను వెలికి తీసుకురావడానికి ఓ వ్యవస్థ ఏర్పాటుకు ఇది సరైన సమయమని కోహ్లి అభిప్రాయపడ్డాడు.
రూ. 2 కోట్లు ఖర్చు చేయాలని అనుకోవడం ఆరంభం మాత్రమే. తర్వాత అథ్లెట్ల ప్రదర్శన ఆధారంగా ఆ మొత్తాన్ని పెంచుతాం. క్రికెట్ వల్లే నేను ఈ రోజు ఈ స్థాయిలో ఉన్నా. క్రికెట్ లేకుంటే నేను లేనని కోహ్లి చెప్పాడు. యంగ్&zwnj;స్టర్&zwnj;గా ఉన్నప్పుడు ఆల్ ఇంగ్లండ్ బ్యాడ్మింటన్ నెగ్గిన పుల్లెల గోపిచంద్&zwnj;ను చూసి తానెంతో స్ఫూర్తి పొందానని కోహ్లి చెప్పాడు.
గోపీ సార్ ఆల్ ఇంగ్లండ్ టోర్నీలో గెలవడాన్ని ఫ్రెండ్స్&zwnj;తో కలిసి చూడటం నాకిప్పటికీ గుర్తే. రాష్ట్ర స్థాయి బ్యాడ్మింటన్ ఛాంపియన్ అయిన నా ఫ్రెండ్&zwnj;తో కలిసి మ్యాచ్ మొత్తం చూశా అని విరాట్ చెప్పాడు. &lsquo;మాకందరికీ మీరు గర్వకారణం సార్. మీరెంతో సాధించారు. పీవీ సింధు, సైనా నెహ్వాల్, కిదాంబి శ్రీకాంత్ లాంటి ప్రపంచ స్థాయి బాడ్మింటన్ ఆటగాళ్లను అందించార&rsquo;ని గోపీచంద్&zwnj;పై విరాట్ ప్రశంసల వర్షం కురిపించాడు.
ఇప్పుడు ఉన్నంత ఫిట్&zwnj;గా ఉంటే మరో పదేళ్లు క్రికెట్ ఆడతానని విరాట్ ఈ సందర్భంగా చెప్పాడు. ఎంత కాలం ఆడాలో మనంతట మనమే తెలుసుకోవాలని చెప్పిన కోహ్లి.. ఇప్పటిలాగే కష్టపడగలిగితే మరో పదేళ్లు ఆడతానని చెప్పాడు. ఇప్పటి వరకూ 60 టెస్టులు ఆడిన కోహ్లి 4658 పరుగులు చేశాడు. 194 వన్డేల్లో 8587 రన్స్ రాబట్టాడు.